Rafik Saïfi

Rafik Saïfi, (arabisk رفيق صايفي) (født 7. februar 1975 i Alger) er en algerisk tidligere fotballspiller som spilte for blant annet Troyes og Lorient i fransk Ligue 1.

Saïfi var med på å vinne den algeriske ligaen i 1999 med MC Alger. Han dro til Frankrike og Troyes i Ligue 1 samme år, og var der i fem sesonger, også i 2003/04-sesongen da laget spilte i 2. divisjon. I 2004 gikk han til FC Istres som da var nyopprykket til Ligue 1. Da Istres rykket rett ned igjen, gikk Saïfi videre til den nyopprykkete klubben AC Ajaccio. De rykket også rett ned igjen, og Saïfi var dermed med på å rykke ned fra den franske toppdivisjonen tre ganger på fire sesonger. Etter Ajaccio dro han til enda en nyopprykket klubb, Lorient. Klubben reddet plassen i Ligue 1, og Saïfi ble værende i klubben frem til 2009, da han dro til klubben Al-Khor i Qatar. 

I februar 2010 ble han lånt ut til sin gamle klubb Istres i Ligue 2 i Frankrike for resten av 2009/10-sesongen, før han avsluttet karrieren med to sesonger i Amiens i fransk 3. og 2. divisjon. 

Saïfi debuterte for  sitt A-landslag den 5. juni 1998 i enn vennskapskamp mot . Han scoret sitt første landslagsmål den 28. februar 1999 mot .

Han ble tatt ut til Fotball-VM 2010 i Sør-Afrika.

Referanser

Eksterne lenker 
 

Algeriske fotballspillere
Spillere i Fotball-VM 2010
Fotballspillere for FC Istres
Fotballspillere for FC Lorient
Fotballspillere for AC Ajaccio
Fotballspillere for Troyes AC
Personer fra Alger
Fødsler i 1986